Robin Hofset

**Robin Hofset** (født 1991) er en norsk youtuber og programleder.

YouTube-kanalen han driver under kallenavnet «RobTheSir» dreier seg i det vesentlige om gaming. Per april 2024 har kanalen hans rundt  abonnenter og over 36 millioner visninger.

YouTuberen fikk sitt store gjennombrudd på plattformen YouTube ved å lage videoer i sjangeren gaming. Noen av Hofsets mest kjente videoer er leken Kongen befaler i videospillet *[[Fortnite]]* sammen med sine seere, 24 timer på en stor rosa oppblåsbar flamingo på vannet og spisekonkurranse mellom Robin, Anders Solum og Victor Sotberg der de bestilte 100 hamburgere.

I 2019 ble Hofset nominert til prisutdelingen Gullsnutten under kategorien: Årets gamer.

Sammen med Victor Sotberg var Robin Hofset programleder for NRK Supers YouTube-satsing *[[NRK FlippKlipp]]* i 2019. I den forbindelse laget Hofset og Sotberg en sommerlåt med navnet «Bli inne» som fikk over to millioner avspillinger på musikktjenesten Spotify.

Robin Hofset har også tatt et studie innenfor økonomi på BI, og med det er økonomiansvarlig i produksjonsselskapet *New Game Media AS*.

I 2022 ble Robin Hofset en av programlederne sammen med Christopher Robin Omdahl og Victor Sotberg i TV 2s YouTube-satsing *[[TV 2 Bleep]]* og ledet flere programmer med sine kollegaer, blant annet underholdningsprogrammet *Victor, Chris og Rob gamer* der denne trioen spiller varierte typer spill og deler sine spillopplevelser med seerne.

*Ekstrem Gjemsel* der trioen invitere en rekke anerkjente norske kjendiser til en ekstrem og utviklet versjon av barndomsleken gjemsel fullt av forskjellige tvister og uforventninger. 

*Dusørjegerne* der Sotberg, Omdahl og Hofset jaktet etter norske kjendis-duoer rundt i kjente europeiske byer der kjendis-duoene sin oppgave var å samle penger ved å ta bilder foran diverse severdigheter i episodens respektive by, imens programleder-trioen jaktet etter dem for å ta ta pengene for dem selv.

*Kaoskassa* der Sotberg, Omdahl og Hofset blir utfordret til å samle diverse materialer basert på et hint for å løse en kreativ oppgave de ikke for vite hva er før etter de har skaffet redskaper.

Hofset ble programleder for tredje sesong av PlayStation Norges YouTube-serie: *L2R2,* sammen med YouTube-kanal sidekick, kompis og YouTuber Rune «Broonstar» Løkås.

## TV-opptredener
I 2021 var Hofset programleder sammen med Victoria Skau og Lilli Bendriss i programmet *Spøkelsesjegerne* på Discovery+.

I 2022 utgjorde Hofset og Sotberg et av lagene som konkurrerte mot hverandre i TV 2-programmet *I fyr og flamme*.

I 2022 ble han programleder for TV 2s programserie *[[TV 2 Bleep]]*, og ledet også programmene *Victor og Rob ser Forræder (2023)*, *Dusørjegerne – jakten på gullkofferten (2023)* og *Victor, Chris og Rob gamer* sammen med YouTube og TV 2-profilene Christopher Robin Omdahl og Victor Sotberg.

I 2023 deltok Hofset i realityprogrammet *[[Forræder (TV-serie)|Forræder]]*.

Høsten 2023 deltok Hofset og Sotberg i en episode av TV 2-programmet *[[Huskestue]]*.

I femte sesong av *[[Kompani Lauritzen]]* er Hofset kompanirekrutt 41.

Juni 2024 debuterte han som stemmeskuespiller i animasjonsfilmen *[[Innsiden ut 2]]*, der han var stemmen til Glemmer Bjarne.

Sommeren 2024 ble Hofset en av programlederne i realityserien *[[Ekstrem gjemsel]]*.

Hofset var høsten 2024 en av deltakerne i første sesong av TV 2s storsatsende realityprogram *[[Vokteren]]*.

## Referanser